Gvern li jisma'. Knisja li tisma'. President li tisma'. F'daqqa waħda qisu kulħadd mar terapija kollettiva u messitu qalbu. Nimmaġina l-allegorija ta' Malta liebsa abjad u aħmar minn fuq s'isfel, u b'par headophones daqsiex ma widnejha, li f'daqqa waħda indunat li hemm in-nies qed ikellmuha. Għolliet il-headphones, semgħet it-tgergir bil-paċenzja kollha, u kif lestejna reġgħet kompliet tisma' bil-kwiet. Din il-kwistjoni tal-AUM tinten. Tinten daqs il-vjaġġi misterjużi lejn l-Ażerbajġan. Tinten daqs in-negozjati fil-propjeta ma' Gaffarena. Tinten daqs is-silenzju tqil ċomb minn ċertu nies fl-Oppożizzjoni. U issa li qed toħroġ il-verita, qed nindunaw li tinten iktar minn dawn kollha f'daqqa. Il-parti l-kbira tad-diskors s'issa kien wieħed ambjentali. Il-Gvern ried jieħu parti kbira t'art ODZ u jiżviluppaha. Saru l-protesti, u laqgħat kontra laqgħat. Il-Gvern 'sema'' u ddeċċieda li jbiddel il-pjanijiet u jibni biss fuq parti iżgħar mill-ODZ. U kulħadd iċapċap. Viva l-kompromess. Għal min għadu ma fehemx: Art pubblika ser tingħata lil entita privata għall-profit finanzjarju Hija Universita bi kredenzjali akkademiċi dubjużi ħafna. Minkejja t-titlu 'American University', m'hija Amerikana xejn. Hi konsorzju Għarbi. Il-proġett maħsub li jġib ħafna negozju fiż-żona, fosthom: żieda fil-kirjiet, iktar konġestjoni, iktar ħwienet tal-laħam ħalal , u moskea (għax minkejja qed jaċċertawna li l-minoranza tal-istudenti ser ikunu Għarab, hemm bżonn ta' Moskea inkella ma tiggradwax. AUM – Il-Kampus ta' Wied il-Għajn kif propost Ejja nieħdu l-affarjiet punt punt. 1. Art pubblika ser tingħata lil entita privata għall-profit finanzjarju Il-Partit Laburista donnu konvenjentement nesa l-ideoloġija Soċjalista li tant kien iħambaq fuqha fit-tmeninijiet u disgħinijiet. Donnu nsejna l-għajjat kontra l-privatizzazjoni t'entitajiet pubbliċi, u l-użu tal-art pubblika għall-intrapriżi privati. Iżda nsomma, nbiegħhux l-art lil Sadeen jew lil Gaffarena, xorta flus jibqgħu. 2. Hija Universita bi kredenzjali akkademiċi dubjużi ħafna. Universita' mihiex biss erbat ikmamar fejn titgħallem għal ftit snin biex fl-aħħar iġġib . Hemm strutturi sħaħ ta' riċerka involuti. Apparti minn hekk, dejjem trid tiġbed lejk l-aqwa professuri sabiex l-Universita tagħti kontribut lill-pajjiż. Il-mistoqsija fundamentali huwa 'Kif ser jibbenefika l-pajjiż minn din l-istituzzjoni akkademika ġdida?' S'issa l-AUM ma jidher li għandha l-ebda pjan li joffri xi ħaġa ġdida fuq livell akkademiku f'Malta jew fil-Mediterran. Interessanti wkoll naraw x'faċilitajiet ta' riċerka ser ikollha din l-Universita u kemm ser ikunu aċċessibli b'mod faċli għal kulħadd. 3. Minkejja t-titlu 'American University', m'hija Amerikana xejn. Hi konsorzju Għarbi. Għal min ma jafx, hemm serje twila t'Universitajiet dubjużi mwaqqfa f'pajjiżi Għarab li huma biss magna tal-kwalifiki. Mod faċli sabiex takkwista passaport ieħor għad-dinja Ewro-Amerikana...għax minkejja l-kritika ħarxa li d-dinja Iżlamika tal-Punent, ir-riħa tal-Liberta' xorta tibqa' tattirahom. L-unika ħaġa Amerikana li fiha huwa li l-programm akkademiku huwa ddisinjat mid-DePaul University ta' Chicago. Il-flus ġejjin minn band'oħra. 4. Il-proġett maħsub li jġib ħafna negozju fiż-żona, fosthom: żieda fil-kirjiet, iktar konġestjoni, iktar ħwienet tal-laħam ħalal , u moskea (għax minkejja qed jaċċertawna li l-minoranza tal-istudenti ser ikunu Għarab, hemm bżonn ta' Moskea inkella ma tiggradwax. Żieda fil-Kirjiet: Peress li l-Malti mhux opportunist...ħa jiġri eżatt kif qed jiġri bil-Belt (u fis-suq tal-propjeta in ġenerali). Kirjiet improponibbli għall-Maltin, iżda komdi għall-barranin. F'żoni bħal Kottonera dan ħa jkun diżastruż għar-residenti. Konġestjoni: Iktar nies...iktar karozzi (ma jidhirlix li l-proġett tal-AUM ħa jinkorpora xi sistema innovattiva u ekoloġika ta' trasport pubbliku). Iktar ħwienet: Għax huwa essenzjali li tmur meta tkun qed tistudja l-Universita, u ovvjament Malta wisq kbira biex toqgħod titla' l-Belt jew tas-Sliema. Żonqor Point ħa jsir it-Tigne Point tas-'Sawt' Moskea: Huwa interessanti li Gvern daqstant sekulari m'għandux problema juża l-bini ta' Moskea bħala ' ' ta' proġett għall-ġid tal-'Poplu Malti'. Għajjruni razzist kemm tridu, iżda bħalissa l-Islam mhux eżattament fit-Top 10 tal-'Affarjiet Favoriti fid-Dinja'. Il-massakri tal-IS fil-Lvant Nofsani, u l-qerda tal-patrimonju dinji ġewwa s-Sirja, Iraq u fl-inħawi huma xhieda tal-problemi serji li l-Islam bħalissa għandu. Daqstant ieħor huwa ikrah is-silenzju komdu mhux biss ta' pajjiżi Iżlamiċi oħra, iżda kollettivament tal-Punent (Ewropa u Amerka), li sakemm jibqgħu jieħdu ż-żejt mill-Lvant Nofsani iħallu kollox għaddej. U ejja nammettuwha, lanqas il-front liberali ma qam iċapċap hekk kif issemmiet il-moskea...hemm wisq riħa tinten u duħħan iswed, u la huwa l-impjant ta' Sant'Antnin u lanqas il- Iżda l-importanti li Gvern li jisma'...
Gvern li jisma'...